Source: http://itthon.ma/iohannisnak-adott-igazat-az-alkotmanybirosag/
Timestamp: 2018-05-25 22:40:07
Document Index: 6332032

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Iohannisnak adott igazat az alkotmánybíróság - ittHON.ma
2018. január 24. 10:41 0
A bukaresti képviselőház által tavaly novemberben megszavazott törvénymódosítás ügyében Klaus Iohannis államfő kért normakontrollt, mivel szerinte nem sérti az ártatlanság vélelmét, ha egy bűncselekmény – például sikkasztás vagy korrupció – gyanújával bíróság elé állított köztisztviselőt a jogerős ítéletig felfüggesztenek hivatalából, ahogyan azt a módosítást kezdeményező honatyák állítják, hanem az állami intézményekbe vetett közbizalom megőrzését szolgálja.
Az elnök az alkotmányossági óvásban rámutatott: a megvádolt köztisztviselők felfüggesztése nem büntető, hanem megelőző jellegű intézkedés, hiszen amennyiben a megvádolt köztisztviselő ártatlannak bizonyul, automatikusan visszatérhet hivatalába és megkapja azt a bért, amelytől felfüggesztése idején elesett.
A taláros testület kedden megállapította, hogy “kiváltság” lenne és hátrányosan érintené az állami hatóság megítélését, ha tisztségében maradhatna egy bíróság elé állított köztisztviselő. Az alkotmánybíróság egyhangúlag hozta meg döntését.
Az alkotmánysértőnek minősült tervezettel a szociálliberális kormánytöbbség azt próbálta megakadályozni, hogy egy megalapozatlan feljelentéssel vagy önkényes ügyészségi eljárással bírósági döntés nélkül is el lehessen távolítani hivatalukból a vezető tisztségviselőket.
CÍMKÉK alkotmánybíróságKlaus Iohannis
Az alkotmánybíróság június 21-én tárgyalja a legfelsőbb bíróság alkotmányossági óvását a terrorizmuselleni harcra vonatkozó, 2004/535-ös törvény módosításáról. A legfelsőbb bíróság csütörtökön jelentette be, hogy az ... Read More
Pártkatonák is nyugodtan választhatnak alkotmánybírói karriert maguknak
Döntő házként elutasította a szenátus azt a törvényjavaslatot, amely megtiltotta volna, hogy az alkotmánybírák valamely párt tagjai lehessenek a testületbe történő kinevezésük előtti kilenc év ... Read More
Újabb cikkOscar-díjra jelöltek egy magyar filmet
Régebbi cikkAz autóban hagyták csecsemőjüket, amíg vásároltak a felelőtlen szülők